miR22HG - from microRNA to enhancer
Independent Research Fund Denmark
Aarhus Universitet
mikroRNA er små molekyler der fungerer som afbrydere af udvalgte gener i vores celler. Et enkelt mikroRNA kan regulere over hundrede gener og det er derfor yderst vigtigt at mikroRNAernes produktion er nøje kontrolleret. I løbet af biologiske processer, som fx udvikling fra en type celle til en anden, er der et øget behov for hurtig og præcis regulering af genudtryk og dette kan opnås ved at lave mere eller mindre mikroRNA. mikroRNA bliver lavet gennem en flertrinsproces i cellen hvor lange primære mikroRNA molekyler laves til små funktionelle mikroRNA vha. specifikke proteiner der bestemmer om der skal laves mere eller mindre af det enkelte mikroRNA. Vi har udviklet metoder til at studere denne proces og har identificeret et primært mikroRNA molekyle der skifter funktion i løbet af udvikling af bestemte celletyper, hvilket kan have uforudsete biologiske funktioner. Med dette projekt ønsker vi at kortlægge hvordan skiftet af primært miRNA funktion påvirker de essentielle mekanismer der fører til en korrekt udvikling af de pågældende celletyper og forstå hvor udbredt sådan et skift i molekylær funktion er for korrekt genudtryk.
Research Projects (Max 10 MDKK) / DFF-Forskningsprojekt1 / grant